Quintus Caecilius Metellus Nepos (consul 57 a.C.n.)

Quintus Caecilius Metellus Nepos erat senator Romanus qui anno 57 a.C.n. consulatum cum Lentulo Spinthere gessit. In tribunatu adiuvante Iulio Caesare Pompei fautor, Ciceronis inimicus fuit.
 De gente 
Plebeio sed nobilissimo Caeciliorum genere ortus Quintus consulis anni 98 a.C.n. filius erat. Frater ei fuit Quintus Metellus Celer, anno 60 a.C.n. consul, soror autem uterina Mucia quam Pompeius uxorem duxerat et exeunte anno 62 a.C.n. post reditum adulterii insimulatam repudiavit. Ita tempore tribunatus Quintus Metellus Nepos Pompei adfinis erat.

 De cursu honorum 
 67-63 a.C.n. Legatus Pompei in bello piratico et in bello Mithridatico.
 62 a.C.n. Tribunus plebis turbulentus fuitPlutarchus, Cato Minor 20.. Iam mense decembri anni 63 a.C.n. plebem in Ciceronem excitabat et eum consulatum deponentem reum citare volebat quod cives Romanos omissa provocatione ad populum ex senatusconsulto necari iusserat. Incepto tamen destitit postquam senatores sese inimicum publicum appellaturos minabantur, si quis quae in coniuratione Catilinae opprimenda gesta erant accusaretDio Cassius 37.42. Cum autem rempublicam turbare, adiuvante Caesare qui tum praetor eratSuet. Iul. 16., non desineret, atque legem Pompeium accientem, omnium rerum disceptator ut fieret, ad populum ferret, e qua rogatione rixae inter tribunos, in primis Metellum Nepotem et Catonem Minorem, et fautores eorum ortae erant, senatores ad senatusconsultum ultimum decurrunt, e quo consules priore anno Catilinarios necaverant. Tum perterritus Metellus Nepos ad Pompeium confugit, quamquam tribuno plebis ne unam quidem noctem extra pomerium manere fas eratDio Cassius 37.43. Plutarchus, Cicero 26..
 60 a.C.n. Praetor legem Caeciliam de vectigalibus tulit quae portoria in Italia sustulit (quod tum fieri potuit ob ingentem praedam et vectigalia Asiatica a Pompeio parta). Senatores Nepoti adeo irati erant ut de nomine eius in capite legis mutando cogitarintDio Cassius 37.51..
 57 a.C.n. Consul redeunti Ciceroni non adversabatur. Iam enim Kalendis Ianuariis (instigante Pompeio ?) sese inimicitias cum praeclaro Arpinate rei publicae causa depositurum esse pollicebaturPro Sestio 72 Red. ad sen. 25..
 56 a.C.n. Proconsul in Hispania citeriore, unus e senatoribus fuit qui Lucam Caesarem salutatum venerintPlut., Caes. 21.. Cum Vaccaeis bellum gessit ; nec gloriosa militia eius fuisse videturDio Cassius 39.54..

 Fontes 
 Cassius Dio, libro XXXVII Historiae Romanae, cap. 38 et 42-44 necnon libro XXXIX 6-8 et 54.
 Cicero, Brutus 247
 libro quinto Epistularum ad Atticum II.6-9
 libro quinto Epistularum ad Familiares I-IV
 Post reditum ad senatum 25
 Pro Murena 81
 Pro Sestio 11 et 72
 Plutarchus, Cato Minor 20 et 26-29.
Caesar 21
Cicero 23 et 26.
 Suetonius, De Vita Caesarum, Divus Iulius 16.

 Notae 

Categoria:Tribuni plebis
Categoria:Consules
Categoria:Gens Caecilia